PLANINSKO DRUŠTVO CELJE MATICA                                                                            Celje,  18. 5. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
PREVRTANA GORA NAD RABLJEM 

KRALJEVSKA ŠPICA,  KÖNIGSBERG,  MONTE RE,  1912 m, 

V NEDELJO,  29. maja 2011 

KO SE NA PREDELU 

LOČNICA MED VZHODNIMI IN ZAHODNIMI JULIJCI ZAREŽE NA KOROŠKO STRAN, 

TEČE IZ RABELJSKEGA JEZERA SKOZI RABELJ PO JEZERNICI, 

JEZERNICO PA MRZLA VODA Z LEVE ŽE PO NEKAJ KILOMETRIH OKREPI V ZILICO. 

MED JEZERNICO IN MRZLO VODO SE VZPENJA SLIKOVIT GREBEN, 

KI SE ZAČENJA S KRALJEVSKO ŠPICO IN STOPNJUJE DO DIVJE KOZE, ŽE BLIZU VIŠA. 

KRALJEVSKA ŠPICA JE ZNANA PO VELIKEM RUDNIKU SVINCA IN CINKA V RABLJU. 

SREDI LETA 1991 SO RUDNIK DOKONČNO ZAPRLI. 

DOBRO SO ŠE VIDNE RANE DNEVNEGA KOPA, 

MEDTEM KO JE OČEM SKRITIH VEČ KOT 200 km ROVOV NA 30 OBZORJIH, 

KI SEGAJO DO 520 metrov GLOBOKO IN DO 450 metrov VISOKO...

NA KRALJEVSKO ŠPICO VAS SKUPAJ S Petrom Pasarjem 

VABIMO PREDVSEM ZARADI IZJEMNEGA RAZGLEDA NA SKUPINI VIŠA IN MANGARTA. 

S POSTAJALIŠČA PRI KOSTANJU NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00. 

ODPRTO MEJO PREVOZIMO V RATEČAH. 

POD TRBIŽEM ZAVIJEMO LEVO NAVZGOR PO CESTI OB ZILICI, 

VOŽNJO PA SKLENEMO V ZASELKU MRZLA VODA, KALTWASSER, RIOFREDDO, 817 m. 

ROMARJI IZ POSOČJA SO SE NEKOČ OD TU VZPENJALI NA SVETE VIŠARJE, 

MI PA SE OB POTOKU PO POTI 618, AVSTRIJSKI VOJAŠKI CESTI IZ PRVE SVETOVNE VOJNE, 

NAPOTIMO V DOLINO MRZLE VODE. 

VHOD STRAŽI KRALJEVSKA ŠPICA NA NAŠI LEVI, 

VIŠARSKI LOVEC PA BDI NAD DOLINO NA DESNI STRANI. 

UDOBNO POT ZAPUSTIMO BLIZU JASE, OSTANKA NEKDANJE PLANINE, 1012 m, 

IN POVZPNEMO SE V RABELJSKO ŠKRBINO, RAIBLER SCHARTE, SELLA DELLE CAVE, 1334 m, 

KI KRALJEVSKO ŠPICO POVEZUJE Z VIŠEVO SKUPINO. 

KER STEZA IZ ŠKRBINE NARAVNOST NA VRH NI PREHODNA, 

SESTOPIMO PROTI RABLJU MIMO RUŠEVIN, 1014 m, NA ZADNJI CESTNI OVINEK. 

PO NJEJ JE LE ŠE STRELJAJ DO NJENEGA KONCA PRI STAREM RUDNIKU, 1023 m. 

OD TU NAS OZNAČENA STEZA Z NEKAJ VAROVALI POPELJE 

NA MALO KRALJEVSKO ŠPICO, KLEINER KÖNIGSBERG, PICCOLO MONTE RE, 1494 m, 

KI JO OZNAČUJE LEP KRIŽ V SPOMIN NA TRPLJENJE RUDARJEV RABELJSKEGA RUDNIKA. 

PO IZSEKANEM RUŠJU IN HUDI TRAVI, KI USPEVA NA GALENITU IN CINKOVEM SULFIDU, 

DOSEŽEMO PO 5 urah RAZGLEDNO KRALJEVSKO ŠPICO, KÖNIGSBERG, MONTE RE, 1912 m. 

GORA SE GOTOVO NE IMENUJE PO LANGOBARDSKEM KRALJU Alboinu, 

KI NAJ BI SE BIL LETA 568 SEM GOR POVZPEL GLEDAT FURLANIJO. 

SMISELNEJŠA JE RAZLAGA Henrika Tume, KI IZHAJA IZ SLOVENSKEGA KONTNEGA VRHA...

S SESTOPOM SE ZAMUDIMO 2 uri. 

PO ISTI STEZI SE VRNEMO NA CESTO PRI STAREM RUDNIKU, 1023 m, 

ODKODER SKOZI VASICO CAROLI NI VEČ DALEČ V RABELJ, RAIBL, CAVE DEL PREDIL, 900 m. 

SPOTOMA SI OGLEDAMO SPOMENIK NA NENAVADEN DOGODEK LETA 1910, 

KO SE JE V GLOBINO RUDNIKA NENADOMA POGREZNIL RABELJSKI ZDRAVSTVENI DOM... 

SPET DOMA BOMO PO ISTIH CESTAH ŠE PRI SVETLEM. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 19,00 €. 

                                               DOBER DAN NA KONTNEM VRHU!                                   Tone  Primožič

